**Christopher Carl Carter** (født 13. oktober 1956) er en amerikansk manusforfatter og fjernsynsprodusent og -regissør, best kjent som skaperen av *The X-Files*.

Bakgrunn
--------

Han ble født i Bellflower, California som sønn av William og Catherine Carter. På college tok han journalistikk som hovedfag, og gikk så ut fra California State University Long Beach i 1979. Hans bror, W. Craig Carter, er en Lord Foundation Professor of Materials Science and Engineering ved Massachusetts Institute of Technology.

Carter begynte å skrive for Surfing magasinet når han var ferdig med college. I de neste fem årene, reiste han rundt om i verden som en freelance skribent og en av magasinets redaktører. 

Han fikk sin store sjanse i 1985 da Jeffrey Katzenberg, den daværende sjefen for Walt Disney Studio Entertainment, leste et manus som Carter hadde skrevet, og signerte ham til utviklingsavdelingen ved Walt Disney Pictures. Mens han arbeidet med Katzenberg, skrev og produserte Carter flere fjernsynsfilmer, inklusive pilotepisoder av *Cameo By Night* og *The Nanny*. Han var med å produsere den andre sesongen av *Rags to Riches.* og ble i 1989 skaper og leder-produsenten av komedieserien *Brand New Life* for Disneys søndagsprogram.

Ten Thirteen Productions
------------------------

Etter skapelsen og påbegynt produksjon av *The X-Files* i 1993, startet Chris et produksjonsselskap ved navn Ten Thirteen Productions. Det har fått sitt navn etter Carters egen fødselsdag, som er 13. oktober. Mellom 1993 og 2002 produserte de:

* 201 episoder av *The X-Files*
* 67 episoder av *Millennium*
* 9 episoder av *Harsh Realm*
* 13 episoder av *The Lone Gunmen*
* Filmen *The X-Files*.

I denne perioden var kontorene til Ten Thirteen lokalisert i Century City, Los Angeles, California, med Frank Spotnitz som selskapets øverste leder, Mary Astadourian som nestleder, og Jana Fain som leder av kontoret. Etter den siste episoden av *The X-Files* i 2002 stengte kontoret, og Ten Thirteen er nå avsluttet eller inaktivt, uten noen aktivitet de siste fem årene. Spotnitz har startet sitt eget produksjonsselskap, Big Light Productions, sammen med bl.a. Fain som utviklingsdirektør.

Delvis filmografi
-----------------

* *Brand New Life* – Skaper/manusforfatter
* *Harsh Realm* – Skaper/manusforfatter/produksjonsleder
* *The Lone Gunmen* – Manusforfatter/produksjonsleder
* *Millennium* – Skaper/manusforfatter/produksjonsleder
* *The X-Files* – Skaper/manusforfatter/regissør/produksjonsleder
* *The X-Files: Fight the Future* – Med-manusforfatter/produsent
* *Untitled X-Files Sequel* – Med-manusforfatter/regissør

Referanser
----------

1. ↑   Encyclopædia Britannica Online-ID biography/Chris-Carter[Hentet fra Wikidata]

Eksterne lenker
---------------

* (en) Chris Carter på Internet Movie Database Rediger på Wikidata

* (sv) Chris Carter i Svensk Filmdatabas Rediger på Wikidata

* (da) Chris Carter på Filmdatabasen Rediger på Wikidata

* (da) Chris Carter på Scope Rediger på Wikidata

* (fr) Chris Carter på Allociné Rediger på Wikidata

* (en) Chris Carter på AllMovie Rediger på Wikidata

* (en) Chris Carter hos The Movie Database Rediger på Wikidata
* Chris Carter at The X-Files Wiki

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** BBC Things **·** MusicBrainz
 |